Битка при Лобозиц
Битката при Лобозиц ("Lobositz") е първото голямо сражение в Седемгодишната война. Една срещу друга се сражават армиите на кралство Прусия и на Австрийската империя. Победата е за пруския крал Фридрих ІІ, но тя никак не е убедителна. От нея става ясно, че австрийците значително са повишили военните си възможности. Битката при Лобозиц осуетява плановете на прусаците за нахлуване в Чехия и от там - в посока на Виена.